TEM:in erillisellä rahoituksella on mahdollisuus palkata työkykykoordinaattoreita samoille alueille Työkykyohjelman laajennuksen uusien hankkeiden kanssa. Tavoitteena on tiivistää yhteistyötä ja palvelupolkua TE-toimistojen ja sosiaali- ja terveyskeskusten välillä asiakkaan palvelupolun sujuvoittamiseksi. Rahoitusta hakevien hankkeiden kannattaa hakeutua yhteistyöhön alueensa TE-toimistojen kanssa jo hanke-suunnitelman tekovaiheessa toimintamallien alustavien suunnitelmien hahmottamiseksi. Alustava suunnitelma yhteistyöstä ja ko. toimijoiden sitoutuminen hankkeeseen tulee esittää hakemuksessa.